# Chris Evert

| Chris Evert |
| --- |
|   Irudi gehiago |
| Bizitza |
| Jaiotzako izen-deiturak | Christine Marie Evert |
| Jaiotza | Fort Lauderdale, 1954ko abenduaren 21a (71 urte) |
| Herrialdea |  Ameriketako Estatu Batuak |
| Bizilekua | Boca Raton |
| Familia |
| Aita | Jimmy Evert |
| Ezkontidea(k) | John Lloyd (en)   (1979ko apirilaren 17a -  1987ko apirilaren 14a) Andy Mill (en)   (1988 -  2006) Greg Norman  (2008 -  2009ko abenduaren 8a) |
| Haurrideak |
ikusi
* Jeanne Evert
 |
| Hezkuntza |
| Heziketa | St. Thomas Aquinas High School (en)  |
| Hizkuntzak | ingelesa |
| Jarduerak |
| Jarduerak | tenislaria |
|  |
| Tenis |
| Jokaera | eskuina eta bi eskuz errebeska jotze |
| Bakarka i/g | 1304–144 |
| Binaka i/g | 117–39 |
| Rankinga | 1 tennis singles (en)  (1975eko azaroaren 3a) 13 tennis doubles (en)  (1988ko irailaren 12a) |
|   |
|  |
|
Parte-hartzailea
* Tenisa 1988ko Udako Olinpiar Jokoetan
 |
| Lateralitatea | eskuina |
| Pisua | 56 kilogramo |
| Altuera | 168 zentimetro |
| Jasotako sariak |
ikusi
* Florida Women's Hall of Fame  (2000) International Tennis Hall of Fame Sarah Palfrey Danzig Award  (2005) Associated Press Athlete of the Year  (1974) Associated Press Athlete of the Year  (1975) Associated Press Athlete of the Year  (1977) Associated Press Athlete of the Year  (1980) Philippe Chatrier Award  (1997)
 |
|

---

 |
|     |

**Christine Marie "Chris" Evert** (Fort Lauderdale, Florida, 1954) estatubatuar tenis-jokalaria ohia da.

## Biografia

Aita tenis-irakaslea zuen, eta oso gazterik hasi zen tenisean. Gaztaroan hasi zen ospea irabazten, eta munduko izar handien kontra jokatu eta garaipenak lortu zituen (Margaret Court, Virginia Wade, Billie Jean King). 1972an egin zen profesional, baina ordurako zenbait sari irabazita zegoen, besteak beste, *Virginia Slims Masters* saria (1971, 1972). 1974an banakako sariak irabazi zituen Wimbledon, Roland Garros eta Italiako irekian. 1975ean berriro irabazi zuen Roland Garros saria, eta lehenengoz Estatu Batuetako irekia. Hurrengo urtean Wimbledonen irabazle izan zen berriro, eta harrezkero behin eta berriro jarraitu zuen nazioarteko sari ospetsuenak irabazten: 5 bider Estatu Batuetako irekia, 7 bider Roland Garros, 2 Wimbledon eta beste 2 bider Australiako irekia. Orotara 157 titulu irabazi zituen banakako lehiaketetan, eta munduko tenis-jokalaririk handiena izan zen 1970eko hamarraldiaren amaieran eta 1980koaren hasierako urteetan. 1989an utzi zuen tenis profesionala, baina bere karrerak iraun zuen urteetan munduko hiru jokalari onenen artean egon zen beti. Orain arte izan diren emakumezko tenis-jokalari guztien artean, berak osatu du ibilbiderik bikainena, bere arerio izandako Martina Navratilovaren atzetik.

## Palmaresa

* Wimbledon: 3 garaipen
* Roland Garros: 7 garaipen
* AEBetako Irekia: 6 garaipen
* Australiako Irekia: 2 garaipen

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

|  |  |
| --- | --- |
|  | Artikulu hau Floridako biografia baten **zirriborroa** da. Wikipedia lagun dezakezu edukia osatuz. |